SS Sapona skulle forestille skipet som zombiene kom fra. Skipet har ligget strandet utenfor Bermuda siden 1926 og ble blant annet brukt som målskive for amerikanske piloter under andre verdenskrig. Bildet er fra 2009.
***Shock Waves*** er en amerikansk science fiction-grøsser og eventyrfilm fra 1977 regissert av Ken Wiederhorn. Filmen handler om en liten gruppe turister som blir tvunget til å søke tilflukt på en karibisk øy. Øya virker ubebodd, men etter en liten stund støter de på en gammel mann med tysk aksent som advarer dem om at det er stor fare forbundet med å oppholde seg der. Kysten utenfor øya viser seg å være bosted for levende døde. De ledende rollene spilles av Peter Cushing, John Carradine, Luke Halpin og Brooke Adams.

Filmen er også kjent under titler som *Almost Human* og *Death Corps*.

Handling
--------

En aldrende kaptein og hans mannskap på to, frakter fire passasjerer rundt på ferie i Karibia. Alt går greit – helt til kompasset begynner å oppføre seg unormalt, himmelen blir rød og de kolliderer med et mystisk skipsvrak. 

Kapteinen drukner, og mannskapet blir tvunget til å finne ly på en tropisk øy hvor de kommer over et gammelt palass. Først virker stedet helt øde, men så støter de på en arret gammel mann med tysk aksent. Han advarer dem mot stedet, og forteller dem at det er en dødelig fare på øya. Det viser seg at den gamle mannen har arbeidet med et hemmelig prosjekt på øya for å utvikle tyske supersoldater fra døde SS-soldater – soldater som ikke skulle være i stand til å føle frykt, anger eller ha andre menneskelige følelser. Prosjektet kom imidlertid ute av kontroll og nå styrer nazi-zombiene selv sine handlinger. Plutselig dukker de levende døde opp fra vannoverflaten og begynner å myrde de levende. De gjenlevende skjønner at deres eneste redning er å komme seg vekk fra øya.

Om filmen
---------

### Diverse

Filmen ble innspilt på Bahamas og i farvannet utenfor Florida. Opptakene ble gjort sommeren 1975. Handlingen er løst basert på Louis Pauwels' roman *Le Matin des magiciens* fra 1960.

Alan Ormsby stod for makeup effektene.

Produksjonskostnadene var bare på $200 000.

### Anmelderne

*Shock Waves* har fått tildels god mottakelse av ulike skrekkfilmsider på nettet. Dette inkluderer Bloodtype Online, All Things Zombie.com, The Video Graveyard, CLASSIC-HORROR.COM, Cinapse, 1000 MISSPENT HOURS og Moria. Den amerikanske filmkritikeren Leonard Maltin gav den 2 av 4 stjerner.

I rollene
---------

* Brooke Adams .... Rose, turist
* Luke Halpin .... Keith
* Peter Cushing .... SS Kommandøren
* Jack Davidson .... Norman, turist
* D.J. Sidney .... Beverly, turist
* Fred Buch .... Chuck, turist
* Don Stout .... Dobbs, kokken
* John Carradine .... Båtkaptein
* Clarence Thomas .... Fisker

Referanser
----------

1. ↑  «Shock Waves (1977) - IMDb». Besøkt 7. juni 2019.
2. ↑  «Shock Waves». IMDb. Besøkt 7. juni 2019.
3. ↑  Wardle, Jeff. «Shock Waves». Bloodtype Online. Arkivert fra originalen 17. november 2007. Besøkt 5. mai 2008. «*They sure as hell don’t make em like this anymore.*»
4. ↑  «Shock Waves». All Things Zombie.com. 5. januar 2004. Arkivert fra originalen 9. mai 2008. Besøkt 5. mai 2008.
5. ↑  Hartley, Chris (21. mars 2004). «Shock Waves». The Video Graveyard. Besøkt 5. mai 2008.
6. ↑  «Shock Waves (1977) | Classic-Horror.com». *classic-horror.com*. 13. juni 2011. Besøkt 7. juni 2019.
7. ↑  Gordon, Shawn (13. januar 2015). «New On Blu: Vintage Nazi Zombie Film SHOCK WAVES (1977)». *Cinapse*. Besøkt 7. juni 2019.
8. ↑  «Shock Waves». *1000misspenthours.com*. Besøkt 7. juni 2019.
9. ↑  «Shock Waves (1977)». *Moria* **(engelsk)**. 4. april 2000. Besøkt 7. juni 2019.
10. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.

Eksterne lenker
---------------

* (en) *Shock Waves* på Internet Movie Database Rediger på Wikidata

* (sv) *Shock Waves* i Svensk Filmdatabas Rediger på Wikidata

* (en) *Shock Waves* på AllMovie Rediger på Wikidata

* (fr) *Shock Waves* på Allociné Rediger på Wikidata

* (en) *Shock Waves* på Turner Classic Movies Rediger på Wikidata

* (en) *Shock Waves* på American Film Institute Rediger på Wikidata

* (en) *Shock Waves* på Rotten Tomatoes Rediger på Wikidata